Μάθιου ΜακΚόναχι

Ο Μάθιου ΜακKόναχι (αγγλικά: Matthew David McConaughey, γεν. 4 Νοεμβρίου 19 69) είναι Αμερικανός ηθοποιός, σκηνοθέτης, παραγωγός και συγγραφέας. Έλαβε την προσοχή του κοινού με την κωμωδία Dazed and Confused (1993). Εμφανίστηκε σε παρόμοιες ταινίες όπως το σλάσερ Texas Chainsaw Massacre: The Next Generation (1994), το δικαστικό θρίλερ A Time to Kill (1996), η κωμωδία Larger Than Life (1996), το ιστορικό δράμα του Στίβεν Σπίλμπεργκ Amistad (1997), το επιστημονικής φαντασίας Επαφή (1997), η κωμωδία EDtv (1999) και το πολεμικό U-571 (2000).

Στην δεκαετία του 2000 έγινε περισσότερο γνωστός επειδή πρωταγωνιστούσε σε ρομαντικές κωμωδίες συμπεριλαμβανομένων των The Wedding Planner (2001), Πώς να χωρίσετε σε 10 μέρες (2003), Failure to Launch (2006), Προσεχώς ζάπλουτοι (2008) και Ghosts of Girlfriends Past (2009). Από το 2011 και μετά προτιμά τους δραματικούς ρόλους σε ταινίες όπως The Lincoln Lawyer (2011), Bernie (2011), Killer Joe (2011), The Paperboy (2012), Mud (2012), Magic Mike (2012), Ο λύκος της Γουόλ Στριτ (2013), The Sea of Trees (2016) και Free State of Jones (2016).

Το 2013 και το 2014 ο ΜακΚόναχι γνώρισε μεγαλύτερη επιτυχία. Το 2013 υποδύθηκε τον Ρον Γούντρουφ, έναν καουμπόι που διαγνώστηκε με AIDS στο βιογραφικό φιλμ Dallas Buyers Club. Η ταινία αυτή τού χάρισε Όσκαρ Α' Ανδρικού Ρόλου, Χρυσή Σφαίρα Καλύτερου Ηθοποιού, Βραβείο Επιλογής Κριτικών και Βραβείο Ηθοποιών του Κινηματογράφου, μεταξύ άλλων βραβείων και υποψηφιοτήτων. Το 2014 πρωταγωνίστησε ως Ραστ Κολ στην πρώτη σεζόν της δραματικής σειράς True Detective στο κανάλι HBO, για το οποίο κέρδισε το Βραβείο TCA και ήταν υποψήφιος για το βραβείο Έμμυ της primetime ζώνης, για τη Χρυσή Σφαίρα και για το βραβείο Τηλεοπτικού Ηθοποιού. Την ίδια χρονιά πρωταγωνίστησε και στην ταινία Interstellar.

 Βιογραφία 
Ο Μάθιου Ντέιβιντ ΜακΚόναχι γεννήθηκε στις 4 Νοεμβρίου 1969 στο Τέξας. Η μητέρα του, Μαίρη Κάθλιν (το γένος ΜακΚέιμπ) γεννήθηκε το 1932 και ήταν δασκάλα σε παιδικό σταθμό και δημοσιευμένη συγγραφέας που δίδαξε τον ΜακΚόναχι. Η καταγωγή της ήταν από το Τρέντον του Νιου Τζέρσεϊ. Ο πατέρας του, Τζέιμς Ντόναλντ ΜακΚόναχι, ήταν από την Λουιζιάνα και διηύθυνε μια πετρελαϊκή εταιρεία; έπαιζε στις κολεγιακές ποδοσφαιρικές ομάδες Kentucky Wildcats και Ηouston Cougars. Το 1953 ο πατέρας του αποβλήθηκε στον 27ο γύρο από τους Green Bay Packers του NFL. Αποσύρθηκε προτού ξεκινήσει η σεζόν και δεν έπαιξε ποτέ σε επίσημο παιχνίδι στο NFL.

Οι γονείς του ΜακΚόναχι παντρεύτηκαν συνολικά τρεις φορές, έχοντας πάρει δυο φορές διαζύγιο. Έχει δυο μεγαλύτερους αδερφούς: τον Μάικλ Πάτρικ ΜακΚόναχι (γεν. το 1954) και τον Πάτρικ Τζέιμς ΜακΚόναχι (γεν. το 1963 και υιοθετημένο). Ο Μάικλ είναι ένας αυτοδημιούργητος εκατομμυριούχος ο οποίος πρωταγωνιστεί στην σειρά ντοκιμαντέρ του CNBC West Texas Investors Club.

Η καταγωγή του ΜακΚόναχι είναι αγγλική, γερμανική, ιρλανδική και σουηδική. Μεγάλωσε ως μεθοδιστής.

Ο ΜακΚόναχι μετακόμισε στο Τέξας το 1980 όπου φοίτησε στο γυμνάσιο του Λόνγκβιου. Έζησε στην Αυστραλία για έναν χρόνο, στο Warnervale της Νέας Νότιας Ουαλίας. Φοίτησε στο Πανεπιστήμιο του Τέξας στο Όστιν όπου συμμετείχε στην αδελφότητα Δέλτα Ταυ Δέλτα. Ξεκίνησε τις σπουδές του το φθινόπωρο του 1989 και αποφοίτησε την άνοιξη του 1993 με πτυχίο στο τρίπτυχο Ραδιόφωνο-Τηλεόραση-Κινηματογράφος. Το αρχικό του σχέδιο είχε αλλάξει καθώς ήθελε να φοιτήσει στο Πανεπιστήμιο Southern Methodist, μέχρι που ένας από τους αδερφούς του τού είπε ότι τα δίδακτρα για αυτό το ιδιωτικό πανεπιστήμιο θα επιβάρυναν τα εισοδήματα της οικογένειας. Είχε επίσης σχεδιάσει να φοιτήσει στην νομική σχολή μετά την αποφοίτησή του από το κολέγιο, αλλά συνειδητοποίησε ότι δεν τον ενδιέφερε να γίνει δικηγόρος.

 Προσωπική ζωή 
Ο ΜακΚόναχι γνώρισε τη Βραζιλιάνα Καμίλα Άλβες, μοντέλο και τηλεπαρουσιάστρια, το 2006. Το ζευγάρι αρραβωνιάστηκε στις 25 Δεκεμβρίου 2011 και παντρεύτηκαν με ιδιωτική καθολική τελετή στις 9 Ιουνίου 2012 στο Όστιν του Τέξας όπου κατοικούν μέχρι σήμερα. Έχουν αποκτήσει τρία παιδιά: τους γιους Λέβι Άλβες ΜακΚόναχι (7 Ιουλίου 2008) και Λίβινγκστον Άλβες ΜακΚόναχι (28 Δεκεμβρίου 2012) και την κόρη Βίντα Άλβες ΜακΚόναχι (3 Ιανουαρίου 2010).

Ο ΜακΚόναχι ξεκίνησε την οργάνωση Just Keep Living, η οποία ασχολείται με το "να βοηθά τους εφήβους να διάγουν ενεργούς βίους και να κάνουν υγιείς επιλογές ώστε να γίνουν σπουδαίοι άνδρες και γυναίκες". Στις 25 Φεβρουαρίου 2016 ο ΜακΚόναχι έλαβε το βραβείο Δημιουργικής Συνείδησης από την unite4humanity για το έργο του μέσω της οργάνωσής του.

Ο ΜακΚόναχι διέσωσε αρκετά κατοικίδια που έμειναν αδέσποτα μετά τις καταστροφές στην Νέα Ορλεάνη από τον τυφώνα Κατρίνα. Το 2006 διέσωσε μια γάτα από δυο νέους στο πάρκο Σέρμαν Όουκς της Καλιφόρνιας, προτού αυτοί προλάβουν να της βάλουν φωτιά.

Ο ΜακΚόναχι διδάσκει μαθήματα υποκριτικής στο Πανεπιστήμιο του Όστιν με την πρώτη του διάλεξη να έχει θέμα τα γυρίσματα της ταινίας του 2006 Free State of Jones. Στην δεύτερη διάλεξη συνεργάστηκε με τον σκηνοθέτη του The Hunger Games Γκάρι Ρος και τον καθηγητή πανεπιστημίου Σκοτ Ράις. Η σειρά μαθημάτων στο πανεπιστήμιο είναι ανοιχτή σε όλες τις ηλικίες. Δεν υπάρχουν προαπαιτούμενα μαθήματα ή χρηματική συμμετοχή για την παρακολούθηση αυτών των μαθημάτων που διεξάγονται μια φορά την εβδομάδα.

Ο ΜακΚόναχι υποστηρίζει τις αθλητικές δραστηριότητες του Πανεπιστημίου του Όστιν και παρακολουθεί συχνά τους ποδοσφαιρικούς αγώνες των Texas Longhorns.

 Φιλμογραφία 
ΈτοςΠρωτότυπος τίτλοςΤίτλος στα ελληνικάΡόλος1993Dazed and ConfusedΝεανικά μπερδέματαΓούντερσονMy Boyfriend's BackJohnny Zombieδεύτερος άντρας1994The Return of the Texas Chainsaw MassacreO σχιζοφρενής δολοφόνος με το πριόνι 4ΒίλμερAngels in the OutfieldΆγγελοι στο γήπεδοΜπεν Γουίλιαμς1995Boys on the SideH γυναικοπαρέαΈιμπGlory DazeGlory Dazeυπάλληλος γραφείου ενοικιάσεωνScorpion SpringΣτα σύνορα της βίαςEλ Ρόχο1996Lone StarΜοναχικό αστέριΜπάντι ΝτιντςA Time to KillΗ ετυμηγορίαΤζέικ Τάιλερ ΜπρίγκανςLarger Than LifeΗ τεράστια φίλη μουΤιπ Τάκερ1997ContactΕπαφήΠάλμερ ΤζοςAmistadΆμισταντΡότζερ Σέρμαν Μπόλντουιν1998The Newton BoysThe Newton BoysΓουίλις ΝιούτονWelcome to HollywoodWelcome to HollywoodΜάθιου Μακόναχι1999Ed TVEd TVEντ2000U-571U-571: Το χαμένο υποβρύχιοΤάιλερ2001The Wedding PlannerΟ γάμος του εραστή μουΣτιβ ΈντισονThirteen Conversations About One ThingΔεκατρείς απόψεις για την ευτυχίαΤρόιFrailtyΤο σπίτι του τρόμουΆνταμ Μάικς2002Reign of FireΤο βασίλειο της φωτιάςNτέντον βαν Ζαν2003How to Lose a Guy in 10 DaysΠώς να χωρίσετε σε 10 μέρεςΜπενTiptoesTiptoesΣτίβεν Μπεντάλια2004PaparazziΠαπαράτσιΜάθιου Μακόναχιου2005SaharaΣαχάραNτερκ ΠιτTwo for the MoneyΌλα για τα λεφτάMπράντον2006Failure to Launch30άρης από σπίτιΤριπWe Are MarshallΜαζί για τη νίκηΤζακ Λενγκιέλ2008Fool's GoldΠροσεχώς... ζάπλουτοιΦινTropic ThunderΤροπική καταιγίδαΡικ ΠεκSurfer, DudeΟ σερφαντασμένοςΣτιβ Άντινγκτον2009Ghosts of Girlfriends PastΤα φαντάσματα των πρώηνKόνορ Μιντ2011The Lincoln LawyerΔικηγόρος σκοτεινών υποθέσεωνMικ ΧάλερBernieEπάγγελμα νεκροθάφτηςΝτάνι ΜπακKiller JoeKίλερ ΤζοΚίλερ Τζο Κούπερ2012The PaperboyThe PaperboyΓουόρντ ΓιάνσενMudΈνα καλοκαίριΜαντMagic MikeMagic MikeNτάλας2013Dallas Buyers ClubDallas Buyers ClubΡον ΓούντροφThe Wolf of Wall StreetΟ λύκος της Γουόλ ΣτριτΜαρκ Χάνα2014InterstellarInterstellarΚούπερ2015The Sea of TreesΜια θάλασσα από δέντραΆρθουρ Μπρέναν2016Free State of JonesΟ επαναστάτηςNιούτον ΝάιτKubo and the Two StringsΟ Κούμπο και οι δύο χορδέςσκαθάρι (φωνή)SingΤραγούδα!Mπάστερ Μουν (φωνή)GoldXρυσόςΚένι Γουέλς2017The Dark TowerΟ μαύρος πύργοςΓουόλτερ2018White Boy RickΠόλεμος ναρκωτικώνΡίτσαρντ Γουέρσι ο πρεσβύτερος2019SerenityΤο νησί της αποπλάνησηςΜπέικερ ΝτιλThe Beach BumΟ ΠαραλίαςΠαραλίαςBetween Two Ferns: The MovieBetween Two Ferns: Η ταινίαΜάθιου ΜακόναχιThe GentlemenΕγκληματίες πρώτης τάξεωςΜάικλ Πίρσον

 Παραπομπές 

 Εξωτερικοί σύνδεσμοι 
 Matthew McConaughey on Facebook
 Matthew McConaughey on Twitter 
 Matthew McConaughey's channel on YouTube
 Matthew McConaughey on IMDb 
 Matthew McConaughey at AllMovie
 Matthew McConaughey  at Rotten Tomatoes
 Matthew McConaughey on Box Office Mojo
 Matthew McConaughey  on NETFLIX

Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί φωνής
Κατηγορία:Βραβευμένοι με Όσκαρ Α' Ανδρικού Ρόλου
Κατηγορία:Βραβευμένοι με Χρυσή Σφαίρα Α΄ Ανδρικού Ρόλου (Δράμα)